**Milan Munclinger** (Košice, 3. srpnja 1923. – Prag, 30. svibnja 1986.) bio je značajni češki flautist, dirigent, skladatelj i glazbeni teoretičar.

Biografija
----------

Potječe iz umjetničke obitelji oca Josefa Munclingera, opernog pjevača i umjetničkog voditelja opere u Praškom narodnom kazalištu, i majke, glumice i članice glumačkog ansambla Slovačkog narodnog kazališta u Bratislavi. Nakon diplome na Praškom konzervatoriju 1948. studirao je dirigiranje i skladanje u klasi prof. Václava Talicha na Glazbenoj akademiji u Pragu. 1952. također je diplomirao glazbenu teoriju, estetiku, filozofiju i orijentologiju na Karlovom sveučilištu u Pragu.

Od 1946. posvetio se proučavanju barokne glazbe i prevođenju stranih publikacija na češki jezik. Tako je postao prvim Čehom koji je preveo knjigu Arnolda Dolmetscha *The Interpretation of the Music of the 17th and 18th Centuries Revealed by Contemporary Evidence* i nekoliko manjih znanstvenih radova o baroknoj glazbi na češki jezik. U suradnji sa nakladničkim kućama *Supraphon* i *Bärenreiter* otkrio je, uredio i objavio veliki broj arhivskih skladbi. Sudjelovao je i na natjecanju *Musica Antiqua Bohemica* kao dirigent, na kojem je 1955. izvedba francuskog flautista Jeana-Pierrea Rampala i Praškog simfonijskog orkestra na čelu s njim, Bendinog i Rochterovog *Koncerta za flautu* donijela prestižnu nagradu Grand Prix du Disque. 1951. osnovao je i barokni glazbeni ansambl Ars Rediviva, koji je svojim izvedbama popularizirao baroknu glazbu u tadašnjoj Čehoslovačkoj.

Uz baroknu glazbu, njegova druga okupacija bilo je improviziranje skladbi jazz glazbom, u čemu je surađivao i sa modernim kompozitorima (André Jolivet, Ilja Hurník), te i napisao nekoliko skladbi s jazz improvizacijama i modulacijama. Bio je dirigent Praške filharmonije i Simfonijskog orkestra Češke televizije, a uz njih i svog vlastitog ansambla Ars Rediviva Orchestra. Sa svojim mentorom i Jean-Pierre Rampalom počeo je surađivati 1951. a suradnja je trajala do njegove smrti 1986. godine. Kao dio suradnje, bio je jedan od članova žirija na natjecanju flautista *Concours de flaute Jean-Pierre Rampal* 1980. i 1983. i predavač na tečajevima uspješnosti u Bayreuthu, Bavarska i Nici (*Académie Internationale d'Été Jean-Pierre Rampal*). Rampalu je posvetio svoje rekonstrukcije bachovih koncerata BWV 1055, 1056 i 1059. No, i Rampal je neka svoje rekonstrukcije bachovih djela posvetio njemu, o čemu i piše u svojoj knjizi *Musique, ma vie* (hrv. *Glazba, moj život*; engl. *Music, My Love*) opisujući i svoju dobru suradnju s Munclingerom.

Izvori
------

1. ↑  Rampal, Jean-Pierre,  *Musique, ma vie* , str.192

Literatura
----------

* (`cz`) Sláma, František, *Z Herálce do Šangrilá a zase nazpátek*, Říčany, Orego, 2001. ISBN 80-86117-61-8.
* (`en`) Slonimsky, Nicolas, *Baker's Biographical Dictionary of 20th Century Classical Musicians*, Schirmer Books, 1997. ISBN 0-02-871271-4.
* (`fr`) (`en`) Rampal, Jean-Pierre, *Music, My Love*, Pariz, Random House, 1989. ISBN 0-394-56578-9.
* (`fr`) Vignal, Marc, *Larousse de la musique*, Pariz, Larousse, 1957. izvornik s Michiganskog sveučilišta, Google knjige, ISBN 2-03-511303-2.
* (`cz`) *Československý hudební slovník osob a institucí* (Čehoslovački glazbeni rječnik), II. svezak, Prag, State Music Publishing, 1965.
* (`cz`) Kozák, Jan, *Českoslovenští hudební umělci a komorní soubory*, Prag, State Music Publishing, str. 426, 456, 477.

Vanjske veze
------------

* (`en`) (`cz`) František Sláma, Arhiva: Milan Munclinger u dokumentima i uspomenama Arhivirano 2015-04-04 na Wayback Machine-u, Milan Munclinger i Ars Rediviva Arhivirano 2018-06-09 na Wayback Machine-u, Diskografija ansambla *Ars Rediviva*: Snimke s Supraphonom i Pantonom Arhivirano 2016-03-04 na Wayback Machine-u, dokumenti - fotografije - arhiva zvučnih zapisa
* (`cz`) Arhiva zvučnih zapisa češkog radija
* (`en`) WorldCat Libraries, Milan Munclinger
* (`en`) J.S.Bach Home Page
* (`cz`) Muzikus.cz: *Jean-Pierre Rampal i Milan Munclinger*
* Discogs.com – Milan Munclinger (diskografija)

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 38080556
* LCCN: n82078488
* ISNI: 0000 0001 1623 0431
* GND: 132513374
* SUDOC: 251580865
* BNF: cb13897800q (podaci)
* BIBSYS: 7012978
* MusicBrainz: 89554ade-334e-4175-a651-ac4899229363
* NKC: jz8600673
* BNE: XX1042964
* CiNii: DA12073340

 |